**Lassi Vanhatalo** (s. 8. tammikuuta 1998 Tampere) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan vasen laitahyökkääjä.

Ura
---

Vanhatalo on Tapparan kasvatti. Hän nousi kaudella 2017–2018 seuran A-nuorten varakapteeniksi. Vanhatalo jakoi tehoilla 15+17=32 joukkueen sisäisen maalipörssin kolmannen sijan Pete Niemen ja Patrik Puistolan kanssa sekä sisäisen pistepörssin neljännen sijan Niemen kanssa. Pudotuspeleissä hän oli Tapparan paras pistemies ja maalintekijä tehoilla 6+4=10. Vanhatalo jakoi myös joukkueen sisäisen tehotilaston voiton Hans Hastion ja Toni Utusen kanssa lukemalla +3.

Kaudella 2018–2019 Vanhatalo oli Tapparan A-nuorten paras pistemies, maalintekijä ja syöttäjä tehoilla 28+30=58. Hän oli A-nuorten SM-liigan alkusarjan ja runkosarjan pistepörssit yhteenlaskettuna sarjan toiseksi paras maalintekijä Sportin Santeri Haaralan kanssa edellään vain Kärppien Eetu Päkkilä. Vanhatalo debytoi kauden aikana myös miesten peleissä. Hän pelasi ensimmäisen ja kauden ainoaksi jääneen ottelunsa Tapparan SM-liigajoukkueessa 8. tammikuuta 2019 vieraissa Mikkelin Jukureita vastaan. Vanhatalo merkittiin joukkueen nelosketjun vasempaan laitaan Juhani Jasun ja Patrik Puistolan viereen. Hän sai ottelussa jääaikaa 5.53 minuuttia. Vanhatalo pelasi kauden aikana myös lainalla Mestis-joukkue Lempäälän Kisassa, jossa hän pelasi maali per peli -tahdilla 11 runkosarjaottelua tehopistein 11+4=15 sekä 13 playoff-ottelua tehopistein 6+6=12. Vanhatalo valittiin sarjan helmikuun 2019 kuukauden tulokkaaksi sekä kuukauden kentälliseen.

Huhtikuussa 2019 Vanhatalo teki Tapparan kanssa kaksivuotisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Mestis-joukkue TUTO Hocken vahvuuteen. Vanhatalo teki kymmenessä ensimmäisessä runkosarjaottelussa tehot 6+7=13, joilla hän johti sarjan tulokkaiden pistepörssiä ja oli koko Mestiksen pistepörssissä kolmantena. Vanhatalo valittiin sarjan lokakuun kuukauden tulokkaaksi. Hänet valittiin myös lokakuun kuukauden kentälliseen. Vanhatalo pelasi TUTOssa lopulta lähes koko kauden tehden tulokaskautensa aikana 44 runkosarjaottelussa tehot 18+22=40, joilla hän voitti joukkueen sisäisen piste- ja maalipörssin. Vanhatalo pelasi myös kaksi Suomen Cupin ottelua tehden kaksi maalia. Tapparassa hän sai tililleen kolme runkosarja- ja yhden Mestarien liigan ottelun ilman tehopisteitä.

Lokakuussa 2020 Tappara lainasi Vanhatalon toistaiseksi voimassa olevalla lainasopimuksella Mestis-joukkue TUTOon, jossa hän pelasi kolme ottelua. Vanhatalo teki Tapparassa liigauransa avausmaalin 28. marraskuuta 2020 vieraissa Oulun Kärppiä vastaan. Kaikkiaan Vanhatalo pelasi SM-liigassa tulokaskautensa 2020–2021 aikana 44 runkosarjaottelua tehopistein 8+7=15. Kahdeksassa playoff-ottelussa hän teki kaksi maalia. Playoff-debyytissään, ensimmäisessä puolivälieräottelussa 19. huhtikuuta 2021 Kalevan Palloa vastaan Vanhatalo teki myös ensimmäisen playoff-maalinsa, joka jäi Tapparan 1–0-voittoon päättyneen ottelun voittomaaliksi. Janne Ojanen valitsi hänet ottelun Alumnien tähtien kolmostähdeksi. Samassa kuussa Vanhatalo teki Tapparan kanssa kaksivuotisen jatkosopimuksen.

Alkukaudella 2021–2022 Vanhatalo jäi Tapparassa pieneen rooliin ja hän pelasi kaksi runkosarja- ja viisi Mestarien liigan ottelua. Vanhatalo pelasi myös kaksi ottelua lainalla Mestis-joukkue Kooveessa, kunnes lokakuussa 2021 Tappara tiedotti purkaneensa hänen sopimuksensa yhteisymmärryksessä samalla, kun hyökkääjä Joona Luoto palasi joukkueeseen. Seuraavana päivänä Vaasan Sport tiedotti Vanhatalon liittyvän joukkueeseen kevääseen 2023 asti ulottuvalla sopimuksella. Kaudeksi 2022–2023 hänet nimettiin Sportin varakapteeniksi.

Kaudeksi 2023–2024 Vanhatalo siirtyi kaksivuotisella sopimuksella Porin Ässiin.

Muuta
-----

Vanhatalon isoveli Miika toimii Tapparan U16-joukkueen vastuuvalmentajana ja pikkuveli Vilho pelaa samassa joukkueessa.

Lassi Vanhatalo pelasi nuorempana salibandyä ja jalkapalloa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Tappara | A-SM | 47 | 10 | 6 | 16 | 14 | 2 | 0 | 0 | 0 | 0 |
| 2017–2018 | Tappara (**A**) | A-SM | 53 | 15 | 17 | 32 | 30 | 9 | 6 | 4 | 10 | 6 |
| 2018–2019 | Tappara (**A**) | A-SM | 46 | 28 | 30 | 58 | 48 | 3 | 3 | 3 | 6 | 0 |
|  | Tappara | SM-liiga | 1 | 0 | 0 | 0 | 0 | – | – | – | – | – |
|  | LeKi | Mestis | 11 | 11 | 4 | 15 | 8 | 13 | 6 | 6 | 12 | 6 |
| 2019–2020 | Tappara | A-SM | 5 | 3 | 3 | 6 | 0 | – | – | – | – | – |
|  | Tappara | SM-liiga | 3 | 0 | 0 | 0 | 0 | – | – | – | – | – |
|  | Tuto | Mestis | 44 | 18 | 22 | 40 | 57 | – | – | – | – | – |
| 2020–2021 | Tappara | SM-liiga | 44 | 8 | 7 | 15 | 56 | 8 | 2 | 0 | 2 | 2 |
|  | Tuto | Mestis | 3 | 1 | 0 | 1 | 2 | – | – | – | – | – |
| 2021–2022 | Tappara | SM-liiga | 2 | 0 | 0 | 0 | 0 | – | – | – | – | – |
|  | KOOVEE | Mestis | 2 | 2 | 1 | 3 | 0 | – | – | – | – | – |
|  | Sport | SM-liiga | 35 | 2 | 5 | 7 | 8 | – | – | – | – | – |
| 2022–2023 | Sport (**A**) | SM-liiga | 45 | 7 | 4 | 11 | 22 | – | – | – | – | – |
| 2023–2024 | Ässät | SM-liiga | 38 | 5 | 3 | 8 | 20 | – | – | – | – | – |
| 6 kautta | yhteensä | SM-liiga | 168 | 22 | 19 | 41 | 106 | 8 | 2 | 0 | 2 | 2 |
| 4 kautta | yhteensä | Mestis | 60 | 32 | 27 | 59 | 67 | 13 | 6 | 6 | 12 | 6 |

Lähteet
-------

* Lassi Vanhatalo The Internet Hockey Databasessa (englanniksi)
* Lassi Vanhatalo Eurohockey-sivustolla (englanniksi)
* Lassi Vanhatalo *Elite Prospects*. Everysport Media Group AB.  (englanniksi)

### Viitteet

1. ↑  KIRVESCASTISSA VIERAANA LASSI VANHATALO *tappara.fi*.  3.12.2020. Tamhockey Oy. Viitattu 10.6.2021.
2. ↑  Lassi Vanhatalo (@lassivanhis) | Twitter
3. 1 2 3 4 5  Lassi Vanhatalo *Elite Prospects*. Everysport Media Group AB.  (englanniksi)
4. ↑  Tilastot *liiga.fi*. Jääkiekon SM-liiga Oy. Viitattu 3.1.2019.
5. ↑  Elite Prospects - Tappara U20 *eliteprospects.com*. Everysport Media Group AB. Viitattu 28.4.2019. (englanniksi)
6. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 28.4.2019. (englanniksi)
7. ↑  Lassi Vanhatalo debytoi Liiga-kokoonpanossa *tappara.fi*.  2.1.2019. Tamhockey Oy. Viitattu 3.1.2019.
8. ↑  Jukurit - Tappara, 2.1.2019 *liiga.fi*.  2.1.2019. Jääkiekon SM-liiga Oy. Viitattu 3.1.2019.
9. ↑  Jukurit - Tappara, 2.1.2019 *liiga.fi*.  2.1.2019. Jääkiekon SM-liiga Oy. Viitattu 3.1.2019.
10. ↑  Mestiksen marraskuun kentällinen valittu - nämä kuusi pelaajaa vakuuttivat marraskuussa *mestis.fi*.  1.3.2019. Suomen Jääkiekkoliitto – Finlands Ishockeyförbund ry.  Arkistoitu 29.3.2019. Viitattu 22.5.2019.
11. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 28.4.2019.
12. ↑  Lassi Vanhatalo pelaa TUTOssa *tappara.fi*.  23.8.2019. Tamhockey Oy. Viitattu 23.8.2019.
13. ↑  Lassi Vanhatalo Mestiksen lokakuun tulokas *mestis.fi*.  1.11.2019. Suomen Jääkiekkoliitto – Finlands Ishockeyförbund ry. Viitattu 1.11.2019.
14. ↑  Mestiksen lokakuun All Stars -kentällinen *mestis.fi*.  1.11.2019. Suomen Jääkiekkoliitto – Finlands Ishockeyförbund ry. Viitattu 1.11.2019.
15. ↑  Elite Prospects - TUTO Hockey *eliteprospects.com*. Everysport Media Group AB. Viitattu 21.3.2020. (englanniksi)
16. ↑  Vanhatalo ja Puhakka TuTon riveihin *tutohockey.fi*.  8.10.2020. TUTO Hockey Oy. Viitattu 8.10.2020.
17. ↑  Kärpät - Tappara, 28.11.2020 *liiga.fi*.  28.11.2020. Jääkiekon SM-liiga Oy. Viitattu 30.11.2020.
18. ↑  Tappara - Kalpa, 19.4.2021 *liiga.fi*.  19.4.2021. Jääkiekon SM-liiga Oy. Viitattu 10.6.2021.
19. ↑  Lahtinen, Matias: Tappara teki jatkosopimuksen Lassi Vanhatalon kanssa – "Pikkupojan unelmaa on hieno jatkaa" *Jatkoaika.com*.  8.4.2021. Jatkoaika r.y. Viitattu 8.4.2021.
20. ↑  Joona Luoto vahvistamaan Tapparan hyökkäystä, Vanhatalon sopimus purettu *Jatkoaika.com*.  8.10.2021. Jatkoaika r.y. Viitattu 11.10.2021.
21. ↑  Seppä, Lassi: Lassi Vanhatalon ura jatkuu kotkapaidassa *Jatkoaika.com*.  9.10.2021. Jatkoaika r.y. Viitattu 11.10.2021.
22. ↑  Sebastian Stålberg on Sportin kapteeni kaudella 2022-2023 *vaasansport.fi*.  2.9.2022. Hockey-Team Vaasan Sport Oy. Viitattu 3.9.2022.
23. ↑  Lassi Vanhatalo jykevöittää Ässien hyökkäystä *assatc.om*.  25.4.2023. HC Ässät Pori Oy. Viitattu 25.4.2023.
24. ↑  Miika Vanhatalo Team Staff Profile - Elite Prospects *eliteprospects.com*. Everysport Media Group AB. Viitattu 22.3.2023. (englanniksi)
25. ↑  Vilho Vanhatalo *Elite Prospects*. Everysport Media Group AB.  (englanniksi)
26. ↑  Kultakuuppa Lassi Vanhatalo hakee vauhtia uralleen Mestiksestä ja Turusta *jalkipeli.net*.  4.1.2020. jälkipeli.net. Viitattu 20.7.2020.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl